కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
‘మహానటి’ వివాదం: జెమినీ గణేశన్ కూతురికి సావిత్రి కూతురు కౌంటర్
‘మహానటి’ చిత్రాన్ని మరో వివాదం చుట్టిముట్టింది. ఈ చిత్రంలో సావిత్రి పాత్రను హైలైట్ చేస్తూ.. జెమినీ గణేశన్‌ను నెగిటివ్‌గా చూపించారంటూ ఆమె కూతురు కమలా గణేశన్ ఆరోపణలు గుప్పిస్తున్న విషయం తెలిసిందే. అయితే కమలా గణేశన్ ఆరోపణలో విభేస్తున్నానన్నారు సావిత్రి కుమార్తె విజయ చాముండేశ్వరి.
Samayam Telugu | Updated:
May 22, 2018, 12:32PM IST
‘మహానటి’ వివాదం: జెమినీ గణేశన్ కూతురికి సావిత్రి కూతురు కౌంటర్
‘మహానటి’ చిత్రాన్ని మరో వివాదం చుట్టిముట్టింది. ఈ చిత్రంలో సావిత్రి పాత్రను హైలైట్ చేస్తూ.. జెమినీ గణేశన్‌ను నెగిటివ్‌గా చూపించారంటూ ఆమె కూతురు కమలా గణేశన్ ఆరోపణలు గుప్పిస్తున్న విషయం తెలిసిందే. అయితే కమలా గణేశన్ ఆరోపణలో విభేస్తున్నానన్నారు సావిత్రి కుమార్తె విజయ చాముండేశ్వరి. నాన్నను ఈ సినిమాలో విలన్‌గా చూపించలేదని.. సావిత్రి కథ జీవిత కథతో తీయడంతో ఆ పాత్రకు ప్రాధాన్యత ఇచ్చారే తప్ప ఇందులో మరో ఉద్దేశం లేదంటూ క్లారిటీ ఇచ్చారామె.
ఈ సందర్భంగా మీడియా ఇంటర్వ్యూలో మట్లాడుతూ.. ఈ విషయంలో కమలా గణేశన్ వ్యాఖ్యలతో తాను ఏకీభవించనన్నారు. నాకైతే ఈ సినిమా బాగా నచ్చింది. నేను ఒక కోణంలో చూసి ఉండొచ్చు. అక్క (కమలా గణేశన్) ఒక కోణంలో సినిమా చూసి ఉండొచ్చు. చూసిన యాంగిల్‌లో తేడా ఉండటం వల్లే అక్కకు అలా అర్ధమైందన్నారు. అక్కకు అమ్మ అంటే చాలా ఇష్టం. నాన్నను నెగిటివ్‌గా చూపించారని ఆరోపిస్తుండటాన్నిబట్టి అక్కకు కథ అర్ధం కాలేదోమో అనిపిస్తుంది.
సావిత్రికి మద్యం అలవాటు చేసింది జెమినీ గణేశన్ కాదా?
సావిత్రి లైఫ్ విషాదం కావడానికి ఆమె మద్యానికి అలవాటు కావడమే ప్రధాన కారణం. అయితే ఆమెకు మద్యం అలవాటు చేసింది. ఆమె అలా కావడానికి ప్రధాన కారణం జెమినీ గణేశన్ అని ప్రచారం ఉంది. వీటికి బలాన్ని చేకూర్చుతూ ‘మహానటి’ సినిమాలో కొన్నిసీన్లు ఉన్నాయి. అయితే సావిత్రికి మద్యం అలవాటు చేసింది మా నాన్న (జెమినీ గణేశన్) కాదని.. ఆమె సినిమాల్లోకి వచ్చిన తరువాత మద్యం అలవాటు చేసుకున్నారన్న కమలా గణేశన్ వ్యాఖ్యలతో ఏకీభవించారు సావిత్రి కూతురు విజయ చాముండేశ్వరి.
అమ్మకు మద్యం అంటే చిరాకు. చిన్నప్పటి నుండి ఎక్కడైనా మద్యం గ్లాస్ చూస్తే.. వాసని చూసి అసహ్యించుకునేదని మా పెదనాన్న చెప్పారు. కాని అమ్మ మద్యానికి బానిసైన తరువాత మా పెదనాన్నలు ఆశ్చర్యపోయారు. అమ్మ ఏంటి ఇలా చేస్తుందేంటని.. అయితే అమ్మకు మద్యం అలవాటు నాన్న( జెమినీ గణేశన్) చేసింది కాదు. సినిమాల్లోకి వచ్చిన తరువాత వివిధ పార్టీలలో సోషల్ డ్రింకింగ్ అనేది కామన్. అలా అమ్మకు మద్యం అలవాటైంది.
Read Also: మా నాన్న మంచోడు, సావిత్రి మాపై కుక్కల్ని వదిలింది: గణేశన్ కూతురు
అయితే ఈ సినిమాలో నాన్న దగ్గర కూర్చోబెట్టి మద్యం తాగమన్నట్లు చూపించారు కాని.. ఆ సీన్‌లో బాధలో ఉన్న నాన్నని ఎందుకు తాగుతున్నావ్ అంటూ అమ్మ ప్రశ్నించడం.. బాధలో ఉన్నా నా బాధల పంచుకోవాలనుంటే తాగు అని కోరడంతో కోసం అయిష్టంగా అమ్మ తాగినట్టు చూపించారు. అంటే ఈ సీన్‌లో వారికి ఒకరంటే ఒకరికి ఎంత ఇష్టం ఉందో తెలుస్తుంది. అమ్మ ఆ సీన్‌లో తాగిన తరువాత నాన్న నెమ్మదిగా తాగు అంటూ తలపై నిమురుతున్నట్లు చూపించారు. అంటే ప్రత్యేకించి నాన్న అమ్మకు మద్యం అలవాటు చేసినట్లుగా చూపించలేదన్నారు.
సావిత్రిని జెమినీ గణేశన్ పట్టించుకోలేదా?
ఇక సావిత్రి చివరి రోజుల్లో (నాన్న) జెమినీ గణేశన్ అమ్మను పట్టించుకోదనే ఆరోపణలపై స్పందిస్తూ.. నాన్నకు అమ్మంటే చాలా ఇష్టం. కాని అమ్మ చుట్టూ ఉన్న కొంతమంది నాన్నపై లేనిపోనివి నూరు పోశారు. అమ్మను రాబందుల్లా పీక్కుతింటూ.. నాన్నను దూరం చేశారు. చాలాసార్లు నాన్న అమ్మను కలుసుకునేందుకు ప్రయత్నించారు. ఒకనొక సందర్భంలో గోడదూకి మరీ అమ్మను చూడ్డానికి వచ్చారు కాని పనివాళ్లు, వాచ్‌మెన్‌లు అమ్మదగ్గరకు రానీయకుండా అడ్డుపడి తరిమేశారు.
సావిత్రి కుక్కల్ని వదిలింది నిజమేనా?
సావిత్రి చివరి క్షణాల్లో ఆమెను కలుసుకోవడానికి వచ్చిన జెమినీ గణేశన్‌పైకి కుక్కల్ని వదిలారు అని గణేశన్ కూతురు కమలా గణేశన్ ఆరోపలపై సావిత్రి కూతురు స్పందిస్తూ.. నాన్న అమ్మను కలుసుకోవడానికి వచ్చేవారు. కాని ఆయన్ని కలుసుకోవడానికి అమ్మకు ఇష్టం ఉండేది కాదు. అప్పుడు మేం చాలా చిన్నపిల్లలం సరిగా గుర్తులేదు ఆరోజు ఏమైందో. కాని అమ్మ కుక్కల్ని వదిలారు అనడం కరెక్ట్ కాదని.. మా ఇంట్లో చాలా కుక్కలు ఉండేవి. నాన్న ఇంటికి వచ్చిన సందర్భంలో గొడవ జరిగితే కుక్కలు కూడా వచ్చి ఉండొచ్చు ఈ విషయం తనకు గుర్తులేదన్నారు.
నాన్న గోడ దూకి అమ్మ వచ్చినప్పుడు అక్కే తీసుకువచ్చింది...
అమ్మ కోసం నాన్న గోడదూకి వచ్చినప్పుడు నాన్న (జెమినీ గణేశన్)ను కారులో అక్కే (కమలా గణేశన్) తీసుకువచ్చినట్లు తరువాత నాకు చెప్పింది. ఆ టైంలో నాన్న అమ్మను కలవడం కోసం ప్రయత్నిస్తుంటే అక్క కూడా కలిసి వచ్చింది. అక్క బయట వెయిట్ చేస్తే.. నాన్న లోపలికి వెళ్లారు అప్పడే గొడవైంది.
మా మధ్య గొడవలు ఏం లేవు.. మంచి రిలేషన్ ఉంది..
‘మహానటి’ చిత్రం జెమినీ గణేశన్ కూతుళ్లకు సావిత్రి కూతుళ్లకు మధ్య వివాదం రాజేసిందనే వార్తల్లో నిజం లేదన్నారు సావిత్రి కూతురు విజయ చాముండేశ్వరి. ఎవరు ఏం అనుకున్నా మేం జెమినీ గణేశన్ కూతుళ్లం. మా నాన్న నుండి వచ్చిన ఆస్తి మా రిలేషన్ షిప్. అది ఎప్పటికీ అలాగే ఉంటుంది. తరచూ మేం కలుస్తుంటా. మా మధ్య ఎలాంటి విభేదాలు లేవు. మహానటి చిత్రం విడుదల సందర్భంలో నిర్మాతలు స్వీట్ బాక్స్ పంపితే వాటిని అక్కకు పంపించా. వాళ్లు తీసుకున్నారు. ‘మహానటి’ చిత్రాన్ని అక్క వాళ్లు చూశారు. మా మధ్య మంచి రిలేషన్ ఉంది. అది ఎప్పటికీ అలాగే ఉంటుంది. అక్క, చెల్లి అనుకుంటూనే ఉంటాం. అయితే అక్క మరోసారి సినిమా చూసి సినిమా అర్ధం చేసుకుంటుందని భావిస్తున్నా అన్నారు సావిత్రి కూతురు విజయ చాముండేశ్వరి.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.